17. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ.1559 της 25 Απρ./3 Μαΐου 1980 (ΦΕΚ Β΄ 430) Περί των αρμοδιοτήτων, λειτουργίας κ.λπ. των Υγειονομικών Επιτροπών του Τ.Ε.Β.Ε. Έχοντας υπόψη: 1.Τις διατάξεις: α)Της παρ. 5 του άρθρ. 15 του Νόμ. 1027/80 (ΦΕΚ 49/80 τ.Α΄) «περί τροποποιήσεως και συμπληρώσεως της περί Τ.Ε.Β.Ε. Νομοθεσίας και άλλων τινών διατάξεων». β)Του Νόμ. 400/1976 (ΦΕΚ 203/3.8.76), σε συνδυασμό με τη Δ3/2087/6.12.77 κοινή απόφαση του Πρωθυπουργού και Υπουργού Κοινωνικών Υπηρεσιών (ΦΕΚ 1278/77 τ.Β΄) «περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών». 2.Τη γνώμη του Διοικητικού Συμβουλίου του Τ.Ε.Β.Ε. αριθ.95/951/14.4.80,αποφασίζουμε: Άρθρ.1.-1.Οι συνιστώμενες  σύμφωνα με τις διατάξεις του άρθρ. 15 του Νόμ. 1027/80 Πρωτοβάθμιες και Δευτεροβάθμιες Υγειονομικές Επιτροπές συνεδριάζουν στα Γραφεία του Ταμείου της έδρας τους και σε περίπτωση ακαταλληλότητος αυτών σε χώρους προσδιοριζομένους από το Διοικητή του ΤΕΒΕ. Οι ανωτέρω Επιτροπές βρίσκονται σε απαρτία όταν είναι παρόντα όλα τα μέλη τους και αποφαίνονται κατά πλειοψηφία (αναγράφεται επί της γνωματεύσεως και η γνώμη του τυχόν μειοψηφούντος). 2.Αρμόδια για την εξέταση είναι η Πρωτοβάθμια Υγειον. Επιτροπή του τόπου της διαμονής του εξεταζομένου και στην περίπτωση που σ’ αυτόν δεν λειτουργεί Πρωτοβάθμια Υγειον. Επιτροπή για οποιοδήποτε λόγο, η Επιτροπή που ορίζεται με απόφαση του Διοικητή του Ταμείου. Αρμόδια Δευτεροβάθμια Υγειον. Επιτροπή είναι αυτή στην οποία υπάγεται τοπικώς η Πρωτοβάθμια. Άρθρ.2.-1.Οι Πρωτοβάθμιες Υγειονομικές Επιτροπές είναι αρμόδιες για τη διαπίστωση, από ιατρικής απόψεως, της φύσεως, των αιτίων, της εκτάσεως και της διαρκείας της σωματικής ή της πνευματικής παθήσεως ή βλάβης ή εξασθενήσεως του αιτουμένου σύνταξη είτε ως αμέσως ασφαλισμένου είτε ως μέλους οικογένειας θανόντος ασφαλισμένου ή συνταξιούχου. Η ανικανότητα για εργασία καθορίζεται επί τη βάσει αφ’ ενός της φυσικής αναπηρίας, αφ’ ετέρου της επιδράσεως αυτής επί του ασκουμένου επαγγέλματος σε συνδυασμό με την ηλικία του εξεταζομένου, τη δυνατότητα ασκήσεως άλλου επαγγέλματος και τη δυνατότητα συνεχίσεως της λειτουργίας της επιχειρήσεως και εκφράζεται σε ποσοστό επί τοις εκατό (%). Στις περιπτώσεις κατά τις οποίες προκύπτει από στοιχεία (Νοσήλεια σε Νοσοκομείο ή Κλινική, Πιστοποιητικό Στρατολογίας τύπου Α΄ ή λοιπά στοιχεία) ότι η πάθηση του εξεταζομένου προϋπήρχε της ασφαλίσεώς του στο ΤΕΒΕ τότε, από ΑΥΕ θα καθορίζεται η ανικανότητα αυτού από την επιδείνωση της παθήσεώς του συνεπεία της επιδράσεως του ασκούμενου επαγγέλματος. 39.Δ.δ.16 Κλάδος Ασθενείας Τ.Ε.Β.Ε. Κλάδος Ασθενείας Τ.Ε.Β.Ε. 39.Δ.δ.17 2.Επίσης οι ανωτέρω Επιτροπές κρίνουν σε περίπτωση αναπηρίας εάν ο ανίκανος προς άσκηση του επαγγέλματός του δεν μπορεί να αυτοεξυπηρετηθεί και έχει ανάγκη συμπαραστάσεως άλλου προσώπου. 3.Οι Δευτεροβάθμιες Υγειον. Επιτροπές γνωματεύουν περί του ποσοστού ανικανότητας για εργασία των παραπεμπομένων σ’ αυτές προσώπων κατόπιν εφέσεως που ασκείται από τα ίδια αυτά πρόσωπα ή και το Ταμείο. Το από τις Δευτεροβάθμιες Υγειον. Επιτροπές ποσοστό ανικανότητας καθορίζεται με τα ίδια ως ανωτέρω κριτήρια. 4.Οι Υγειον. Επιτροπές δύνανται, για υποβοήθηση του έργου τους να παραγγέλνουν την ενέργεια πάσης φύσεως κλινικής ή εργαστηριακής εξετάσεως και να υποβάλλουν τον υπό εξέταση σε παρατήρηση καθορίζονται και τον τρόπο ενέργειας. Άρθρ.3.-Ο αιτών σύνταξη ανικανότητας ασφ/νος οφείλει να υποβάλει έκθεση θεράποντος ή θεραπευτή ιατρού που ν’ αναφέρει λεπτομερώς τα συνιστώντα την αναπηρία περιστατικά. Η έκθεση με τα τυχόν υπάρχοντα στον ατομικό φάκελλο του αιτούντος ιατρικά στοιχεία διαβιβάζεται από την Υπηρεσία στην αρμόδια Υγειον. Επιτροπή, ενώ συγχρόνως η Υπηρεσία ειδοποιεί εγγράφως τον ενδιαφερόμενο περί των λεπτομερειών εξετάσεώς του από την Υγειον. Επιτροπή (ημέρα, ώρα, τόπος κ.λπ.). Εάν δεν προσέλθει ο αιτών εντός εξαμήνου από την ορισθείσα για εξέταση ημέρα απορρίπτεται η περί συντάξεως αίτηση, εκτός εάν διαπιστωθεί αποχρώντως ότι λόγοι εκτός της θελήσεως αυτού συντέλεσαν στη μη εμφάνιση αυτού, οπότε ορίζεται νέος χρόνος για εξέταση. Σε εξαιρετικές περιπτώσεις κατά τις οποίες η κατάσταση της υγείας του αιτούντος δεν επιτρέπει την μετακίνησή του για να εμφανισθεί ενώπιον της οικείας Πρωτοβάθμιας Υγειον. Επιτροπής για εξέταση και εφόσον τούτο προκύπτει από έκθεση Δ/ντή ιατρού Κρατικού Νοσοκομείου ή Κοινοτικού ιατρού ή θεράποντος ιατρού, στην οποία πρέπει απαραιτήτως να παρέχονται πλήρη στοιχεία περί της εξελίξεως της ασθένειας και της παρούσης καταστάσεως, η Επιτροπή γνωματεύει κατόπιν επιτόπιας εξετάσεως του αιτούντος υπ’ αυτής ή μέλους αυτής κατά προτίμηση του ελεγκτή ιατρού ΤΕΒΕ. Άρθρ.4.-Η γνωμάτευση της Πρωτοβάθμιας Υγειονομικής Επιτροπής υπόκειται σε έφεση ενώπιον της αρμόδιας Δευτεροβάθμιας Υγειον,. Επιτροπής, που ασκείται από μεν τον ενδιαφερόμενο εντός ανατρεπτικής προθεσμίας δύο μηνών από την κοινοποίηση αυτής, από δε το Ταμείο από τους αρμόδιους Δ/ντές των Δ/νσεων ή του αυτοτελούς Τμήματος  μετά γνώμη   του  παρ’  αυτοίς  Υγειον. Ορ(Μετά τη σελ. 206,18) Σελ. 206,19 Τεύχος 729-Σελ. 57 γάνου εντός ανατρεπτικής προθεσμίας ενός μηνός από την κατά τα άνω κοινοποίηση της αποφάσεως, σε όσες περιπτώσεις η Επιτροπή δεν έλαβε υπόψη πράγματα που έχουν ουσιώδη επιρροή στη μόρφωση γνώμης, ή πλανήθηκε σχετικά με εκτίμηση πραγματικών γενονότων ή εάν η επιτροπή δέχτηκε και πράγματα σαν αληθή χωρίς τη συνηθισμένη κλινική ή εργαστηριακή εξέταση ή θα έπρεπε να διατάξει και δε διέταξε περί αυτών απόδειξη, καθώς και εάν από τα στην έδρα της Υγειον. Επιτροπής υπάρχοντα ελλειπή αποδεικτικά μέσα καθίσταται δυσχερής η μόρφωση ακριβούς γνώμης περί της αναπηρίας του αιτούντος. Άρθρ.5.-Η κατά της αποφάσεως της Πρωτοβάθμιας Υγειον. Επιτροπής έφεση ασκείται με έγγραφη δήλωση του ενδιαφερομένου. Μετά την παραλαβή της προσφυγής ορίζεται το ταχύτερο ημέρα και ώρα συζητήσεως της υποθέσεως κατά την οποία υποχρεωτικώς παρίσταται και ο ενδιαφερόμενος πλην των περιπτώσεων εκείνων κατά τις οποίες η μετακίνηση του ασθενούς είναι αδύνατη οπότε η Επιτροπή γνωματεύει κατά τη διαδικασία του άρθρ. 3. Η Δευτεροβάθμια Υγειον. Επιτροπή κατά την ορισθείσα ημέρα αποφαίνεται επί της υποθέσεως επικυρούσα ή τροποποιούσα την απόφαση της Πρωτοβάθμιας Υγειον. Επιτροπής, εκτός εάν κρίνει αναγκαίες συμπληρωματικές εξετάσεις οπότε επανέρχεται επί της υποθέσεως μετά την ενέργεια και των συμπληρωματικών τούτων εξετάσεων. Μετά την έκδοση της τελικής αποφάσεως διαβιβάζεται εκ νέου ο φάκελλος σε αρμόδιο ασφαλιστικό όργανο για ενέργεια των δεόντων επί της βασει της αποφάσεως της Δευτεροβάθμιας Υγειον. Επιτροπής. Άρθρ.6.-Οι γνωματεύσεις των Υγειον. Επιτροπών είναι έγγραφες και ειδικώς αιτιολογημένες και υποβάλλονται στην Υπηρεσία στην οποία εκκρεμεί ή περί απονομής συντάξεως λόγω ανικανότητας αίτηση του εξεταζομένου, (απαγορεύεται απολύτως οποιαδήποτε ανακοίνωση στοιχείου αυτής σε οποιανδήποτε περίληψη των γνωματεύσεων κοινοποιείται στον ενδιαφερόμενο). Σελ. 206,20 Τεύχος 729-Σελ. 58 